**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Návrh zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (ďalej len „návrh zákona“) |
| **Predkladateľ (a spolupredkladateľ)** |
| Predkladateľ: Ministerstvo financií Slovenskej republiky |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[x]  Transpozícia/ implementácia práva EÚ |
| *V prípade transpozície/implementácie uveďte zoznam transponovaných/implementovaných predpisov:** Transpozícia smernice Európskeho parlamentu a Rady (EÚ) 2024/1619 z 31. mája 2024, ktorou sa mení smernica 2013/36/EÚ, pokiaľ ide o právomoci v oblasti dohľadu, sankcie, pobočky z tretích krajín a environmentálne a sociálne riziká a riziká v oblasti správy a riadenia (Ú. v. EÚ L, 2024/1619, 19.6.2024) (ďalej len „smernica CRD VI“),
* transpozícia čl. 2 smernice Európskeho parlamentu a Rady (EÚ) 2024/2994 z 27. novembra 2024, ktorou sa menia smernice 2009/65/ES, 2013/36/EÚ a (EÚ) 2019/2034, pokiaľ ide o zaobchádzanie s rizikom koncentrácie vyplývajúcim z expozícií voči centrálnym protistranám a s rizikom protistrany pri centrálne zúčtovávaných transakciách s derivátmi (Ú. v. EÚ L, 2024/2994, 4.12.2024) (ďalej len „smernica 2024/2994“),
* spresnenie transpozície smernice Európskeho parlamentu a Rady (EÚ) 2019/878 z 20. mája 2019, ktorou sa mení smernica 2013/36/EÚ, pokiaľ ide o oslobodené subjekty, finančné holdingové spoločnosti, zmiešané finančné holdingové spoločnosti, odmeňovanie, opatrenia a právomoci v oblasti dohľadu a opatrenia na zachovanie kapitálu (Ú. v. EÚ L 150, 7. 6. 2019) (ďalej len „CRD V“),
* spresnenie transpozície smernice Európskeho parlamentu a Rady (EÚ) 2024/1174 z  11. apríla 2024, ktorou sa mení smernica 2014/59/EÚ a nariadenie (EÚ) č. 806/2014, pokiaľ ide o určité aspekty minimálnej požiadavky na vlastné zdroje a oprávnené záväzky (Ú. v. EÚ L, 2024/1174, 22. 4. 2024),
* spresnenie transpozície smernice Európskeho parlamentu a Rady (EÚ) 2019/2034 z  27. novembra 2019 o prudenciálnom dohľade nad investičnými spoločnosťami a o zmene smerníc 2002/87/ES, 2009/65/ES, 2011/61/ES, 2013/36/EÚ, 2014/59/EÚ a  2014/65/EÚ (Ú. v. EÚ L 314, 5. 12. 2019),
* spresnenie transpozície smernice Európskeho parlamentu a Rady (EÚ) 2019/879 z 20.  mája 2019, ktorou sa mení smernica 2014/59/EÚ, pokiaľ ide o kapacitu úverových inštitúcií a investičných spoločností na absorpciu strát a rekapitalizáciu, a smernica 98/26/ES (Ú. v. EÚ L 150, 7.6.2019),
* implementácia čl. 81 ods. 7 a 15 nariadenia Európskeho parlamentu a Rady (EÚ) 2023/1114 z 31. mája 2023 o trhoch s kryptoaktívami a o zmene nariadení (EÚ) č. 1093/2010 a (EÚ) č. 1095/2010 a smerníc 2013/36/EÚ a (EÚ) 2019/1937 (Ú. v. EÚ L 150, 9.6.2023) v platnom znení (ďalej len „nariadenie MiCA“)**.**
 |
| **Termín začiatku a ukončenia PPK** | 3. až 14. júla 2025  |
| **Predpokladaný termín predloženia na pripomienkové konanie** | júl/august 2025 |
| **Predpokladaný termín začiatku a ukončenia ZP\*\***  |  |
| **Predpokladaný termín predloženia na rokovanie vlády SR\*** |  |
|  |
| 1. **Definovanie problému**
 |
| *Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť).*Dôvodom na vypracovanie návrhu zákona je najmä riešenie týchto hlavných problémov: * nejednotné požiadavky k regulácii a dohľadu nad pobočkami z tretích krajín, čo spôsobuje nerovnaké podmienky na trhu a komplikuje fungovanie cezhraničných služieb,
* nedostatočná motivácia bánk na dodržiavanie kapitálových požiadaviek a regulačných pravidiel, ako aj slabá presadzovacia sila orgánov dohľadu,
* riziká ohrozenia stability bankového sektora cez neprimerané prevody aktív, ako aj potreba predchádzať nekvalitným vlastníckym zásahom do bánk,
* potreba lepšej regulácie rizík a integrácia environmentálnych a sociálnych faktorov a faktorov správy a riadenia do bankových modelov vrátane podpora udržateľného financovania,
* predchádzanie situáciám, kedy osoby na riadiacich pozíciách alebo v kľúčových funkciách v bankách nemali dostatočné odborné znalosti, skúsenosti a dôveryhodnosť na efektívne riadenie banky, čo môže viesť k finančným a reputačným stratám,
* snaha zabezpečiť nezávislosť orgánov dohľadu a predchádzať konfliktom záujmov zamestnancov, ktorí vykonávajú dohľad nad bankami.
 |
| 1. **Ciele a výsledný stav**
 |
| *Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému).* Hlavným cieľom návrhu zákona je v súlade s cieľmi smernice CRD VI posilniť odolnosť bankového sektora v SR, zaistiť lepšiu ochranu finančnej stability a ustanoviť nové zákonné požiadavky, ktorých cieľom je riešiť vyššie spomenuté problémy nasledovne:* Harmonizovaným prístupom k pobočkám z tretích krajín sa zabezpečí právna istota a rovnaké podmienky pre všetky banky pôsobiace v EÚ bez ohľadu na ich pôvod.
* Úpravy režimu správnych sankcií, najmä zavedenie finančných sankcií, ktoré sa uplatňujú opakovane (pravidelné penále), kým banka nepreukáže nápravu, posilní efektivitu dohľadu a zvyšuje tlak na rýchle a trvalé dodržiavanie pravidiel dohliadanými subjektmi v oblasti bankovníctva.
* Zavádzajú sa jednotné pravidlá a procesy pre Národnú banku Slovenska (ďalej len „NBS“) ako orgán dohľadu pri prevodoch aktív alebo záväzkov, pri nadobúdaní a scudzovaní významných účastí bankami, pri zlúčení, splynutí a rozdelení. Zabezpečí sa tým, že vlastníci a investori spĺňajú vysoké požiadavky na spoľahlivosť, čím sa chráni zároveň aj stabilita finančného systému a záujmy klientov bánk.
* Zohľadňujú sa environmentálne a sociálne riziká a riziká v oblasti správy a riadenia, čo podporí aj udržateľné financovanie.
* Stanovujú sa jasné pravidlá a kritériá pre hodnotenie vhodnosti členov štatutárneho orgánu, dozornej rady a osôb zastávajúcich kľúčové funkcie v banke, čím sa podporí lepšie riadenie bánk, zvýši sa dôvera klientov v bankový sektor a zabráni sa konfliktom záujmov a neetickému správaniu.
* Upravujú sa právomoci dohľadu a jasné pravidlá zabezpečujúce nezávislosti dohľadu. NBS ako orgán dohľadu môže efektívnejšie kontrolovať, vyžadovať nápravu, ukladať sankcie a sledovať riziká. Taktiež sa stanovujú pravidlá, ktoré chránia dohľad pred vonkajšími vplyvmi a pravidlá predchádzaniu konfliktom záujmov.
 |
| 1. **Dotknuté subjekty**
 |
| *Uveďte subjekty, ktorých sa zmeny predkladaného materiálu dotknú priamo aj nepriamo:* Banky (10),pobočky zahraničných bánk (12),finančné holdingové spoločnosti a zmiešané finančné holdingové spoločnosti (0),obchodníci s cennými papiermi spĺňajúci podmienky podľa § 7b ods. 1 zákona o bankách (0). |
| 1. **Alternatívne riešenia**
 |
| *Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?**Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.*Nulovým variantom je netransponovanie smernice CRD VI a smernice 2024/2994, čím by Slovenská republika nesplnila svoje povinnosti a vystavila sa tak nebezpečenstvu začatia konania podľa článku 258 Zmluvy o fungovaní EÚ pre nesplnenie zmluvných povinností (infringement proceedings). Vzhľadom na vyššie uvedené alternatívne riešenia neboli zvažované. |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [x]  **Áno** | [ ]  **Nie** |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:*Podľa návrhu zákona NBS vydá alebo v prípade potreby môže vydať tieto nové opatrenia: * opatrenie, ktorým sa ustanovia náležitosti žiadosti o udelenie bankového povolenia pre zahraničnú banku so sídlom mimo územia členského štátu na výkon bankových činností v SR prostredníctvom jej pobočky a doklady prikladané k žiadosti, podrobnosti o podmienkach a spôsob preukazovania splnenia týchto podmienok (čl. I – § 8 ods. 14),
* opatrenie, ktoré v prípade potreby upraví náležitosti žiadosti o vyňatí z rozsahu konsolidácie, prikladané doklady k žiadosti a podrobnosti o podmienkach (čl. I - § 20ad ods. 3),
* opatrenie, ktoré upresní náležitosti oznámenia podľa § 28a ods. 12 (čl. I – § 28a ods. 14 návrhu zákona),
* opatrenie, ktorým sa ustanovia náležitosti žiadosti o predchádzajúci súhlas na nadobudnutie významného podielu bankou vrátane dokladov prikladaných k žiadosti, podrobnosti o podmienkach a spôsob preukazovania splnenia týchto podmienok (čl. I – § 28b ods. 3),
* opatrenie, ktorým sa ustanovia náležitosti žiadosti o predchádzajúci súhlas na zlúčenie, splynutie alebo rozdelenie banky vrátane dokladov prikladaných k žiadosti, podrobnosti o podmienkach a spôsob preukazovania splnenia týchto podmienok (čl. I – § 28h ods. 3).

Pre úplnosť uvádzame, že z dôvodu presunutia niektorých ustanovení z § 25 a 27 do nového § 25a došlo k prečíslovaniu odsekov v § 27 a splnomocňovacie ustanovenie v § 27 ods. 14 je presným znením súčasného znenia zákona, tzn. nejde o novú povinnosť NBS vydať nové opatrenie. Zostáva v platnosti súčasné Opatrenie č. 4/2015.  |
| 1. **Transpozícia/implementácia práva EÚ**
 |
|

|  |
| --- |
| *Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ.*  |
| [x]  **Áno** [ ]  **Nie***Ak áno, uveďte, ktorých vplyvov podľa bodu 9 sa goldplating týka:*  |
| Návrh zákona obsahuje o goldplating s vplyvom na podnikateľské prostredie, konkrétne ide o navýšenie požiadaviek pre pobočku zahraničnej banky so sídlom mimo územia členského štátu oproti minimálnym požiadavkám stanoveným v smernici CRD VI. Návrhom zákona sa jednak znižujú sa prahové hodnoty ustanovené v smernici CRD VI, pri dosiahnutí ktorých sa pobočka zahraničnej banky klasifikuje do triedy 1, a teda platia pre ňu prísnejšie podmienky. Návrh obsahuje aj povinnosť zriadiť výbor pre odmeňovanie.Dôvodom zníženia prahových hodnôt a zriadenia výboru pre odmeňovanie je najmä zohľadnenie reálií slovenského bankového trhu (napr. veľkosť bánk pôsobiacich v SR), ako aj zohľadnenie prípadných rizík a ochrany klientov (najmä vkladateľov) takejto pobočky z tretej krajiny mimo EÚ. Keďže v súčasnosti v SR nemáme žiadnu pobočku zahraničnej banky z tretej krajiny a v dohľadnej dobe takú v SR ani neočakávame, vplyvy goldplatingu sú preto nulové. |

 |
|  |
| 1. **Preskúmanie účelnosti**
 |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.**Uveďte kritériá, na základe ktorých bude preskúmanie vykonané.*Podľa čl. 161 smernice 2013/36/EÚ (t. j. smernice, ktorú novelizuje smernica CRD VI) Komisia vykonáva pravidelné preskúmanie vykonávania tejto smernice v intervale 5 až 6 rokov. Preskúmanie účelnosti návrhu zákona bude prebiehať paralelne s týmto preskúmaním účelnosti Komisiou, pričom zatiaľ nie je stanovený presný dátum, do kedy sa má toto preskúmanie smernice uskutočniť. Predpokladaný termín: rok 2030.Pri preskúmaní účelnosti návrhu zákona sa zhodnotí najmä, či návrh prispel k posilneniu odolnosti bankového sektora v Slovenskej republike a či došlo k zaisteniu lepšej ochrany finančnej stability. |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.\*\*\* posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte. |
| 1. **Vybrané vplyvy materiálu**
 |
| **Vplyvy na rozpočet verejnej správy** |[x]  **Pozitívne** |[ ]  **Žiadne** |[ ]  **Negatívne** |
|  z toho rozpočtovo zabezpečené vplyvy,  v prípade identifikovaného negatívneho  vplyvu |[ ]  Áno |[ ]  Nie |[ ]  Čiastočne |
| **v tom vplyvy na rozpočty obcí a vyšších územných celkov** |[ ]  **Pozitívne** |[x]  **Žiadne** |[ ]  **Negatívne** |
| z toho rozpočtovo zabezpečené vplyvy,v prípade identifikovaného negatívneho vplyvu |[ ]  Áno |[ ]  Nie |[ ]  Čiastočne |
| Vplyv na dlhodobú udržateľnosť verejných financií v prípade vybraných opatrení \*\*\* |[ ]  Áno |  |  |[ ]  Nie |
| **Vplyvy na limit verejných výdavkov** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na podnikateľské prostredie** |[x]  **Pozitívne** |[ ]  **Žiadne** |[x]  **Negatívne** |
|  z toho vplyvy na MSP |[ ]  Pozitívne |[x]  Žiadne |[ ]  Negatívne |
|  Mechanizmus znižovania byrokracie  a nákladov sa uplatňuje: |[ ]  Áno |  |  |[x]  Nie |
| **Sociálne vplyvy** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na životné prostredie** |[x]  **Pozitívne** |[ ]  **Žiadne** |[ ]  **Negatívne** |
| Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov |[ ]  Áno |  |  |[x]  Nie |
| **Vplyvy na informatizáciu spoločnosti** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[ ]  **Pozitívne** |[x]  **Žiadne** |[ ]  **Negatívne** |
|  **vplyvy na procesy služieb vo verejnej správe** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |
| --- | --- | --- | --- |
| **Vplyvy na manželstvo, rodičovstvo a rodinu** |[ ]  **Pozitívne** |[x]  **Žiadne** |[ ]  **Negatívne** |

|  |
| --- |
| 1. **Poznámky**
 |
| *V prípade potreby uveďte doplňujúce informácie k identifikovaným vplyvom a ich analýzam.* *Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).**Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.**V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.*Návrh zákona v čl. I (§ 8 ods. 14, § 20ad ods. 3, § 28a ods.14, § 28b ods. 3 a § 28h ods. 3) predpokladá, že NBS vydá nové opatrenia alebo novelizuje platné opatrenia. Keďže presné znenie týchto opatrení v súčasnosti nie je známe, prípadné vplyvy týchto opatrení nie sú predmetom tohto návrhu zákona a budú analyzované až následne v rámci jednotlivých legislatívnych konaní.Smernica CRD VI vyžaduje rozšírenie právomocí NBS v rámci dohľadu nad bankovníctvom v oblastiach * nadobudnutie alebo scudzenie významného podielu vo finančnom alebo nefinančnom subjekte,
* významný prevod aktíva alebo záväzkov,
* zlúčenie, splynutie alebo rozdelenie,
* posudzovanie vhodnosti členov štatutárneho orgánu, dozornej rady a osôb zastávajúcich kľúčové funkcie v banke,
* harmonizovaný prístup k pobočkám z tretích krajín (z krajín mimo Európskeho hospodárskeho priestoru),
* environmentálne a sociálne riziká a riziká v oblasti správy a riadenia,
* právomoci dohľadu a správne sankcie.

Už v súčasnosti má NBS právomoci ustanovené národnou úpravou, ktoré sú porovnateľné s požiadavkami CRD VI. Ide o úpravy pri zlúčení, splynutí alebo rozdelení banky (v súčasnosti v § 28 ods. 1 písm. b) zákona o bankách v platnom znení, teraz v novom §  28g v návrhu zákona), pri posudzovaní vhodnosti členov štatutárneho orgánu a dozornej rady (§ 9 ods. 4 a 5 zákona o bankách), povoľovanie pobočiek z tretích krajín (§ 8). Z uvedeného vyplýva, že transpozícia ustanovení smernice CRD VI v týchto oblastiach je len spresnením súčasných požiadaviek a nezavádza nové povinnosti oproti platnému právnemu stavu, preto vplyvy v týchto oblastiach nepredpokladáme. Návrhom zákona sa transponujú aj ustanovenia týkajúce sa správnych sankcií. Zavádza sa nový typ pokuty – penále, cieľom ktorého je primäť fyzickú osobu alebo právnickú osobu k náprave zistených nedostatkov v činnosti banky a pobočky zahraničnej banky v čo najkratšej dobe. Penále je opakujúce sa peňažné plnenie, ktoré uloží NBS za každý deň porušenia povinnosti až do splnenia povinnosti, najviac však po dobu 6 mesiacov. Keďže penále sú príjmom štátneho rozpočtu, predpokladáme pozitívne vplyvy na rozpočet verejnej správy. Udelenie penále je pre Ministerstvo financií Slovenskej republiky, ktoré nedisponuje potrebnými údajmi, náhodného a nepredvídateľného charakteru, pretože závisí od správania dohliadaných subjektov. Preto nie je možné odhadnúť ani počet a ani výšku udelených penále. Keďže ide o nový inštitút, taktiež nie je možné vychádzať ani z informácií o doteraz udelených sankciách. Z týchto dôvodov nie je možné kvantifikovať a ani kvalifikovaným odhadom určiť vplyv tohto opatrenia na rozpočet verejnej správy.Keďže úpravy v návrhu zákona v súlade s cieľmi smernice CRD VI sú zamerané na posilnenie odolnosti bankového sektora a zaisťujú lepšiu ochranu finančnej stability, v dlhšom časovom horizonte predpokladáme nepriamy pozitívny dopad na stabilitu regulovaného odvetvia, avšak tento pozitívny vplyv na podnikateľské prostredie nie je možné kvantifikovať.Dlhodobá povaha a hĺbka prechodu na udržateľné, klimaticky neutrálne a obehové hospodárstvo bude znamenať významné zmeny obchodných modelov bánk. Banky ako hlavní poskytovatelia finančných prostriedkov pre podniky a domácnosti zohrávajú relevantnú úlohu pri podpore udržateľného rozvoja v celej EÚ. Na to, aby EÚ splnila svoj celkový cieľ dosiahnuť klimatickú neutralitu do roku 2050, ako sa stanovuje v nariadení (EÚ) 2021/1119, musia banky do svojich politík a činností začleniť úlohu podpory udržateľného rozvoja. V tejto súvislosti je možné predpokladať pozitívny vplyv na životné prostredie, avšak výšku tohto vplyvu nie je možné kvantifikovať, pretože chýbajú údaje a vplyvy závisia od obchodnej politiky tej-ktorej banky. |
| 1. **Kontakt na spracovateľa**
 |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.*Mgr. Ing. Anna Bartíková02/5958 2528, anna.bartikova@mfsr.skMinisterstvo financií Slovenskej republiky |
| 1. **Zdroje**
 |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť.* Pri určení počtu dotknutých subjektov sme vychádzali z verejne dostupných údajov Národnej banky Slovenska o subjektoch finančného trhu – banky, pobočky zahraničných bánk, finančné holdingové spoločnosti, zmiešané finančné holdingové spoločnosti, obchodníci s cennými papiermi, ktorí spĺňajú podmienky v § 7b ods. 1 zákona o bankách a musia požiadať o bankové povolenie (investičná banka).  |
| 1. **Stanovisko Komisie na posudzovanie vybraných vplyvov z PPK č. 106-2/2025**

(v prípade, ak sa uskutočnilo v zmysle bodu 8.1 Jednotnej metodiky) |
|

|  |  |  |
| --- | --- | --- |
| [x]  **Súhlasné**  | [ ]  **Súhlasné s návrhom na dopracovanie** | [ ]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:****II. Pripomienky a návrhy zmien:** Komisia neuplatňuje k materiálu žiadne pripomienky ani odporúčania.  |
| 1. **Stanovisko Komisie na posudzovanie vybraných vplyvov zo záverečného posúdenia č.**

(v prípade, ak sa uskutočnilo v zmysle bodu 9.1. Jednotnej metodiky)  |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s  návrhom na dopracovanie** | [ ]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:** |